ΓΡΑΠΤΗ ΕΡΩΤΗΣΗ E-1993/99

υποβολή: Paul Rbig (PPE-DE) προς την Επιτροπή

(9 Νοεμβρίου 1999)

Θέμα: Η εξέλιξη του χονδρικού εμπορίου σε σχέση με το Διαδίκτυο και το Ευρώ

Το Διαδίκτυο και το Ευρώ διευκολύνουν την ενδυνάμωση της αλυσίδας διανομής και πώλησης εμπορευμάτων. Οι παραγωγοί μπορούν ευκολότερα να απευθύνονται άμεσα στους εμπόρους λιανικής πώλησης, κυρίως στις μεγάλες αλυσίδες καταστημάτων, και στους ίδιους τους καταναλωτές. Κατά συνέπεια το χονδρικό εμπόριο, αφού έχει χάσει στην εσωτερική αγορά την λειτουργία του εκτελωνισμού και με το Ευρώ την δυνατότητα της διαχείρισης μετρητών, χάνει τώρα με το Διαδίκτυο ακόμα και το προβάδισμα πληροφόρησης, που είχε απέναντι στο λιανικό εμπόριο. γι' αυτούς τους λόγουςπάρχει ο κίνδυνος, ότι το χονδρικό εμπόριο τα επόμενα χρόνια θα δεχτεί αυξημένη πίεση, αφ« ενός μεν από τους μεγαλοπαραγωγούς, αφ» ετέρου δε από το λιανικό εμπόριο, το οποίο κυριαρχεί στην αγορά, δεδομένου ότι είναι ολοένα και πιο συγκεντρωμένο.

Σκοπεύει η Ευρωπαϊκή Επιτροπή να λάβει μέτρα για να αποτρέψει μία περαιτέρω συγκέντρωση στο εμπόριο; Εάν ναι, ποια μέτρα προβλέπονται εν όψει της απειλής αφανισμού του μεσαίου χονδρικού εμπορίουπό τα νέα δεδομένα του Διαδικτύου και του Ευρώ ή ποιες δυνατότητες βλέπει για την διαρκή εξασφάλιση επιβίωσης του μεσαίου χονδρικού εμπορίου;

Απάντηση του κ. Liikanen εξ ονόματος της Επιτροπής

(20 Δεκεμβρίου 1999)

Η Επιτροπή έχει επίγνωση των μεταβολών που επηρεάζουν το χονδρικό εμπόριο. Αναφέρεται, λοιπόν, στην κατάσταση αυτή στη Λευκή Βίβλο για το εμπόριο(1). Στο σχέδιο δράσης που επισυνάπτεται στη Λευκή Βίβλο, η Επιτροπή έχει προβλέψει μελέτες στον τομέα αυτόν, οι οποίες θα πραγματοποιηθούν σε συνεργασία με τους εμπειρογνώμονες των κρατών μελών(2).

Το Διαδίκτυο διευκολύνει τις εμπορικές συναλλαγές σε πολλά επίπεδα και για πολλούς οικονομικούς συντελεστές, ιδιαίτερα τις μικρές και μεσαίες επιχειρήσεις (ΜΜΕ). Αυτό ισχύει τόσο για τον μικρό λιανοπωλητή, όσο και για τον χονδρέμπορο, οι οποίοι μπορούν να εισέλθουν στην αγορά και να έρθουν σε άμεση επαφή με τους παραγωγούς, τους προμηθευτές και τους αγοραστές σε διεθνές επίπεδο, καθώς και με τον καταναλωτή, πιο εύκολα και με μικρότερο κόστος μέσω των ηλεκτρονικών δικτύων (Internet, Extranet, Intranet). Να γιατί η Επιτροπή ενθαρρύνει τη συμμετοχή των ΜΜΕ στην κοινωνία των πληροφοριών και στο ηλεκτρονικό εμπόριο, με τις πολιτικές και τις δραστηριότητές της στον εν λόγω τομέα, τόσο σε κανονιστικό επίπεδο (παραδείγματος χάρη, η πρόταση οδηγίας σχετικά με ορισμένες νομικές πλευρές του ηλεκτρονικού εμπορίου), όσο και σε επίπεδο έρευνας, κατάρτισης και διάδοσης των γνώσεων και των βέλτιστων πρακτικών. Χάρη στην πρόσβαση σε μια παγκόσμια ηλεκτρονική αγορά και στη χρησιμοποίηση αυτών των νέων τεχνολογικών μέσων, που συνδυάζουν την πληροφόρηση, το εμπόριο και τη διανομή, κάθε εμπορευόμενος μπορεί να διευρύνει τις δυνατότητες διάθεσης των προϊόντων του σε ολόκληρο τον κόσμο, να μεγεθύνει το φάσμα των προσφορών του ή να στοχεύσει καλύτερα σε ειδικευμένες αγορές.

Όσον αφορά την εισαγωγή του ευρώ, απλουστεύει τη χρηματοοικονομική διαχείριση σε ολόκληρη την αλυσίδα διανομής. Με την εξάλειψη του κινδύνου των ισοτιμιών των νομισμάτων και της αβεβαιότητας που συνδέεται με τις νομισματικές διακυμάνσεις, οι εμπορικές επιχειρήσεις εξοικονομούν σημαντικές δαπάνες.

Η Επιτροπή παρατηρεί πολύ προσεκτικά την ανάπτυξη του εμπορίου στην Ευρώπη. Η εφαρμογή κοινοτικών κανόνων σε θέματα ελέγχου των συγχωνεύσεων αποτελεί ένα μέσο για να περιορισθεί ηπερβολική συγκέντρωση την οποία αναφέρει το Αξιότιμο Μέλος. Εξάλλου, η πολιτική ανταγωνισμού έχει θετική προσέγγιση έναντι των ΜΜΕ και έλαβεπόψη τις ιδιαιτερότητες αυτών των επιχειρήσεων στην ανακοίνωση της Επιτροπής σχετικά με τις συμφωνίες ήσσονος σημασίας(3) και στο σχέδιο κανονισμού για εξαιρέσεις σχετικά με τις κάθετες συμφωνίες(4).

Η επιτροπή του εμπορίου και της διανομής, που έχει συγκροτηθεί από την Επιτροπή και η οποία απαρτίζεται από 65 επιχειρηματίες όλων των κλάδων και τομέων του εμπορίου συμπεριλαμβανομένων ιδιαίτερα των εκπροσώπων του χονδρικού εμπορίου συμβουλεύει την Επιτροπή στα θέματα που έχουν σχέση με το εμπόριο. Η επιτροπή αυτή συζήτησε πολλές φορές κατά τη διάρκεια των τελευταίων μηνών σχετικά με το ηλεκτρονικό εμπόριο, τις συνέπειες της εισαγωγής του ευρώ και του ανταγωνισμού και προσέφερε σημαντικές ενδείξεις στην Επιτροπή.

Δρομολογήθηκαν διάφορες πρωτοβουλίες της Επιτροπής, προ πάντωνπέρ των ΜΜΕ, όπως η SLIM (simpler legislation for the internal market απλούστερη νομοθεσία για την εσωτερική αγορά)(5) και BEST (Business Environment Simplification Task Force), οι οποίες τείνουν να δημιουργήσουν για τις επιχειρήσεις το ευνοϊκότερο διοικητικό περιβάλλον για τις δραστηριότητές τους. Αυτό αναμένεται να επιτρέψει στις επιχειρήσεις, και ιδιαίτερα τις ΜΜΕ, να λειτουργούν αποτελεσματικότερα και οικονομικότερα.

(1) COM(1999)6 τελικό.

(2) Βλέπε τα συμπεράσματα του Συμβουλίου Βιομηχανίας της 29.4.1999.

(3) ΕΕ C 372 της 9.12.1997.

(4) Σχέδιοπό διαβούλευση. ΕΕ C 270 της 24.9.1999.

(5) COM(97)618 τελικό της 21.11.1997.